CELEX: 31976R1155
Language: ro
Date: 1976-05-18 00:00:00
Title: Regulamentul (CEE) nr. 1155/76 al Comisiei din 18 mai 1976 de modificare a anexei II la Regulamentul (CEE) nr. 316/68 privind standardele de calitate pentru frunzele de asparagus

03/Volumul 02
            
            
               RO
            
            
               Jurnalul Ofícial al Uniunii Europene
            
            
               149
            
         31976R1155
   
               L 130/26
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1155/76 AL COMISIEI
   
   din 18 mai 1976
   de modificare a anexei II la Regulamentul (CEE) nr. 316/68 privind standardele de calitate pentru frunzele de asparagus
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 234/68 al Consiliului din 27 februarie 1968 de instituire a organizării comune a piețelor în sectorul plantelor vii și al produselor de floricultură (1), în special articolul 4,
   întrucât experiența arată că dispozițiile speciale pentru frunzele de asparagus stabilite în anexa II A la Regulamentul (CEE) nr. 316/68 al Consiliului din 12 martie 1968 de stabilire a standardelor de calitate pentru florile proaspete tăiate și frunzișul ornamental proaspăt (2), modificat ultima dată de Regulamentul (CEE) nr. 802/71 (3), nu corespund tehnicilor de comercializare actuale;
   întrucât este necesar, prin urmare, să se modifice în consecință anexa II A la Regulamentul (CEE) nr. 316/68;
   întrucât Comitetul de gestionare a plantelor vii și a produselor de floricultură nu a emis nici un aviz în termenul acordat de președintele său,
   ADOPTĂ PREZENTUL REGULAMENT:
   Articolul 1
   Textul anexei II A la Regulamentul (CEE) nr. 316/68 se înlocuiește cu textul care figurează în anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 mai 1976.
      
         
            Pentru Comisie
         
         P. J. LARDINOIS
         
         
            Membru al Comisiei
         
      
   
   
      (1)  JO L 55, 2.3.1968, p. 1.
   
      (2)  JO L 71, 21.3.1968, p. 8.
   
      (3)  JO L 88, 20.4.1971, p. 8.
   ANEXĂ
   STANDARDE COMUNE DE CALITATE PENTRU FRUNZELE PROASPETE
   DISPOZIȚII SPECIALE PENTRU FRUNZELE DE „ASPARAGUS SPRENGERI”
   I.   DOMENIUL DE APLICARE
   Prezentele dispoziții speciale se aplică frunzelor de Asparagus densiflorus (Kunth) Jessop „Sprengeri” (Syn. Asparagus L. sprengeri Rgl).
   II.   CARACTERISTICI DE CALITATE
   (i)   Categoria I
   Frunzele de Asparagus sprengeri clasate în această categorie trebuie:
   
               —
            
            
               să fie bine dezvoltate, cu vârful netăiat și fără adăugiri;
            
         
               —
            
            
               să fie bine ornate cu cladodii atașate solid;
            
         
               —
            
            
               să nu fie îngălbenite;
            
         
               —
            
            
               să nu aibă fructe.
            
         (ii)   Categoria II
   Această categorie cuprinde frunzele de Asparagus sprengeri care nu intră în categoria I, dar care corespund caracteristicilor de calitate prevăzute pentru frunzele proaspete, în special privind colorația tipică fără îngălbeniri.
   III.   CALIBRARE
   Măsurarea lungimii se face de la baza tulpinii la extremitatea sa superioară. Pentru frunzele de Asparagus sprengeri, calibrarea trebuie să corespundă cel puțin următoarei scale:
   
               
                  Codul lungimii
               
            
            
               
                  Lungimea
               
            
         
               10
            
            
               de la 10 la 30 de centimetri
            
         
               30
            
            
               de la 30 la 50 de centimetri
            
         
               50
            
            
               peste 50 de centimetri
            
         Rămurelele de Asparagus sprengeri care alcătuiesc un mănunchi trebuie să aibă lungimi cât mai omogene.
   IV.   TOLERANȚE
   A.   Toleranțe privind calitatea
   Se admit următoarele toleranțe privind calitatea în fiecare unitate de prezentare pentru produsele neconforme:
   (i)   Categoria I
   10 % dintre tulpini pot să nu corespundă caracteristicilor acestei categorii, dar trebuie să fie conforme caracteristicilor categoriei a II-a. Nu se admite nici o toleranță pentru tulpinile fără vârf sau care prezintă o adăugire.
   (ii)   Categoria II
   10 % dintre tulpini pot să nu corespundă caracteristicilor acestei categorii. Eventualele defecte nu trebuie să compromită utilizarea produselor.
   B.   Toleranțe privind lungimea
   Se admite ca 10 % din numărul tulpinilor să aibă o lungime care depășește limitele fixate, tulpinile cele mai scurte neputând, în orice situație, să aibă o lungime mai mică cu 5 centimetri decât codul marcat.
   V.   AMBALAJ ȘI PREZENTARE
   A.   Prezentare
   Frunzele de Asparagus sprengeri trebuie să fie prezentate în mănunchiuri de 100 de grame, 250 de grame sau multipli de 250 de grame.
   B.   Omogenitate
   Tulpinile fără vârf se pun în mănunchiuri separate. Tulpinile din același mănunchi trebuie să aibă o formă și o culoare omogene.
   C.   Condiționare
   Condiționarea trebuie să fie astfel realizată încât să asigure o protejare convenabilă a produsului. Hârtiile sau celelalte materiale care intră în contact direct cu produsele trebuie să fie noi; în cazul în care au unele mențiuni imprimate, acestea trebuie să figureze numai pe partea exterioară, astfel încât să nu intre în contact cu produsul.
   VI.   MARCAJ
   Următoarele indicații trebuie să însoțească mărfurile:
   A.   Identificarea
   
               Ambalator sau
            
            
               Numele și adresa sau identificarea simbolică
            
         
               expeditor
            
         B.   Natura produsului Asparagus sprengeri
   
   sau Asparagus densiflorus și eventual soiul.
   C.   Originea produsului (facultativ)
   Zona de producție sau denumirea națională, regională sau locală.
   D.   Caracteristicile comerciale
   
               —
            
            
               categoria;
            
         
               —
            
            
               lungimea minimă și maximă sau codul de lungime;
            
         
               —
            
            
               numărul mănunchiurilor și greutatea unitară a fiecărui mănunchi.
            
         E.   Marca oficială de control (facultativ)
   DISPOZIȚII SPECIALE PENTRU FRUNZELE DE „ASPARAGUS PLUMOSUS”
   I.   DOMENIUL DE APLICARE
   Prezentele dispoziții speciale se aplică frunzelor de Asparagus setaceus (Kunth) Jessop (Syn. Asparagus L. plumosus Bak).
   II.   CARACTERISTICI DE CALITATE
   A.   Caracteristici speciale
   Colorația tipică a speciei cuprinde o gamă de diverse nuanțe verzi (1). Produsele nu trebuie să fie clorotice, trebuie să aibă cladodii care prezintă o colorație omogenă.
   Frunzele de Asparagus plumosus pot fi prezentate sub formă de:
   
               —
            
            
               frunze cu aspectul unei ramuri de palmier (rămurele care au o formă regulată asemănătoare unei frunze de palmier);
            
         
               —
            
            
               rămurele fără vârf (rămurele a căror extremitate superioară a fost tăiată și care au aspectul unei ghirlande de verdeață).
            
         B.   Clasificare
   (i)   Categoria I
   Frunzele de Asparagus plumosus clasate în această categorie trebuie:
   
               —
            
            
               să fie bine dezvoltate;
            
         
               —
            
            
               să aibă o tulpină cu multe frunze;
            
         
               —
            
            
               să aibă cladodii atașate solid.
            
         Frunzele cu aspectul unei ramuri de palmier nu trebuie să fie fără vârf și nici să aibă adăugiri.
   Rămurelele cu vârful ciupit pot fi clasate în această categorie.
   (ii)   Categoria II
   Această categorie cuprinde frunzele de Asparagus plumosus care nu intră în categoria I, dar corespund caracteristicilor de calitate prevăzute pentru frunzele proaspete și caracteristicile particulare menționate anterior. Totuși, produsele care prezintă defecte de aspect pot fi clasate în această categorie. Frunzele cu aspectul unei ramuri de palmier fără vârf sau care prezintă adăugiri trebuie să fie prezentate separat.
   III.   CALIBRARE
   Măsurarea lungimii se face de la baza tulpinii la extremitatea sa superioară.
   Pentru frunzele cu aspectul unei ramuri de palmier, calibrarea trebuie să corespundă cel puțin următoarei scale:
   
               
                  Codul lungimii
               
            
            
               
                  Lungimea
               
            
         
               10
            
            
               de la 10 la 30 de centimetri
            
         
               30
            
            
               de la 30 la 40 de centimetri
            
         
               40
            
            
               de la 40 la 60 de centimetri
            
         
               60
            
            
               peste 60 de centimetri
            
         Pentru rămurelele fără vârf, calibrarea trebuie să corespundă cel puțin următoarei scale:
   
               
                  Codul lungimii
               
            
            
               
                  Lungimea
               
            
         
               10
            
            
               de la 10 la 30 de centimetri
            
         
               30
            
            
               de la 30 la 50 de centimetri
            
         
               50
            
            
               peste 50 de centimetri
            
         IV.   TOLERANȚE
   A.   Toleranțe privind calitatea
   Se admit următoarele toleranțe privind calitatea în fiecare unitate de prezentare pentru produsele neconforme:
   (i)   Categoria I
   10 % dintre tulpini pot să nu corespundă caracteristicilor acestei categorii, dar trebuie să fie conforme celor din categoria a II-a.
   Pentru frunzele cu aspectul unei ramuri de palmier, nu se admite nici o toleranță pentru tulpinile fără vârf sau care au o adăugire.
   (ii)   Categoria II
   10 % dintre tulpini pot să nu corespundă caracteristicilor acestei categorii.
   Eventualele defecte nu trebuie să compromită utilizarea acestor produse.
   B.   Toleranțe privind lungimea
   Se admite ca 10 % din numărul tulpinilor să aibă o lungime care depășește limitele fixate, tulpinile cele mai scurte neputând, în orice situație, să aibă o lungime mai mică cu 5 centimetri decât codul marcat pe cutie.
   V.   AMBALAJ ȘI PREZENTARE
   A.   Prezentare
   Frunzele de Asparagus plumosus trebuie să fie prezentate în mănunchiuri de 10 tulpini sau multipli de 10 tulpini.
   B.   Omogenitate
   Tulpinile din același mănunchi trebuie să prezinte o colorație omogenă. Frunzele cu aspectul unei ramuri de palmier și rămurelele fără vârf, precum și frunzele cu aspectul unei ramuri de palmier fără vârf clasate exclusiv în categoria a II-a trebuie puse în mănunchiuri separate.
   C.   Condiționare
   Condiționarea trebuie să fie în așa fel încât să asigure o protecție convenabilă a produsului. Hârtiile și celelalte materiale în contact direct cu produsul trebuie să fie noi; în cazul în care au imprimate pe ele mențiuni, acestea trebuie să figureze numai pe partea exterioară, astfel încât să nu intre în contact cu produsele.
   VI.   MARCAJ
   Următoarele indicații trebuie să însoțească mărfurile:
   A.   Identificarea
   
               Ambalator sau
            
            
               Numele și adresa sau identificarea simbolică
            
         
               expeditor
            
         B.   Natura produsului
   
      Asparagus plumosus sau Asparagus setaccus.
   C.   Originea produsului (facultativ)
   Zona de producție sau denumirea națională, regională sau locală.
   D.   Caracteristicile comerciale
   
               —
            
            
               categoria;
            
         
               —
            
            
               indicarea frunzelor cu aspectul unei ramuri de palmier sau a rămurelelor fără vârf;
            
         
               —
            
            
               lungimea minimă și maximă sau codul lungimii;
            
         
               —
            
            
               numărul mănunchiurilor și numărul tulpinilor din fiecare mănunchi;
            
         
               —
            
            
               indicația „blonde” sau „biondo”, dacă este cazul.
            
         E.   Marca oficială de control (facultativ).
   
      (1)  Frunzele de Asparagus plumosus denumite „blonde” și „biondo” sunt, de asemenea, admise, cu condiția să corespundă cerințelor normei care se aplică acestui produs.